ming030890/wiki-yue-high-quality huggingface dataset:
龍

龍係中國神話傳說裏面一種神異動物，有蛇身、鱷頭、蜥腳、鷹爪、蛇尾、鹿角、魚鱗、口角有鬚、額頭下有珠嘅形象。龍亦都係十二生肖之一。
有啲翻譯書，會同西洋龍（Dragon）撈亂。甚至倒轉頭將龍譒為英文Dragon，都唔正確，不過已經積非成是。龍又借去講恐龍。

基礎
龍嘅形象，到咗廿一世紀初都仲廣泛流傳。2022 年嘅不列顛百科全書係噉樣描述 dragon 呢隻字嘅：
「
原版英文："Dragon, in the mythologies, legends, and folktales of various cultures, a large lizard- or serpent-like creature, .... In medieval Europe, dragons were usually depicted with wings and a barbed tail and as breathing fire."
粵文翻譯：龍，喺好多唔同文化嘅神話、傳說同埋民間故仔入面，一種大隻、好似蜥蜴或者大海蛇噉嘅生物，... 喺中世紀歐洲，龍通常畀人描繪成有翼、條尾有尖刺同埋識得噴火。

對比惡龍
呢幅圖畫描繪著名奇幻檯上 RPG《D&D》裏面嘅龍嘅形象；西洋龍同東方龍淨係睇樣已經有明顯差異。
睇埋：惡龍
東方嘅龍同西方嘅惡龍有以下呢啲差異：
除此之外，同東方龍明顯有異嘅係，惡龍通常都會係邪惡嘅：佢哋會由人類度偷同搶金銀珠寶，仲會喺自己竇度囤積呢啲嘢；佢哋又成日都會捉走公主，英雄要打低惡龍拯救公主... 呀噉。
龍世傑

龍世傑（Rico Long）係澳門唱作歌手，2005年出道，2014年第一次有作品喺香港派台，攞到嗰年新城勁爆頒獎禮勁爆新人獎。
齒齦鼻音

齒齦鼻音係好多話都聽到嘅輔音。萬國音標用/n/來寫，鼻音。
世上好多語言都有齒齦鼻音，粵語都唔例外。
龍世樑

龍世樑（英文：Alex Lung）係香港一個作曲家同編曲人，2002年開始幫歌手寫歌。2008年，佢憑住楊千嬅嘅《明日再會》出名；同年同音樂人阿Bert同埋Adrian Chan以 AL-Bert-Chan為名做編曲。
2009年12月17號，龍世樑憑住參選歌曲《戀不逢時》成功得到第二十一屆CASH流行曲創作大賽季軍。
龍丫排

龍丫排，香港一村，喺大埔林村，社山河畔，英文寫Lung A Pai。行政歸大埔區，鄉事歸大埔鄉事委員會。龍丫排南高北低，南面為山地，多樹林。北面較為平緩。
社山河由小菴山東，沿谷而落，由南而北。喺龍丫排，屈東過村就北行。
龍丫排屋宇大半荒廢，不過仍然有唔少有人住。田地大多荒廢，得村東則仍有種植。舊有村學茂華家塾。香港政府起咗龍丫排村公廁。村中有遊樂場。
開咗車路入由上田寮下、高田磡嗰邊入，不過係泥路來。亦有徑通北面泉水井。村南山上為大輋地、上馬石。
香港音樂

香港音樂係指喺香港做嘅音樂，包括粵語流行曲、歷史好耐嘅粵劇、香港中樂（睇香港中樂團）、香港西洋交響樂（香港管弦樂團係最有代表性嘅交響樂團）等。
電氣火車

電氣火車，火車一種，係用電來推動，電係高壓電，由架空電纜，傳到火車摩打。由於電力效能高，乾淨，逐漸成爲火車主流，取代蒸汽火車同柴油火車。
電波星系

電波星系（英文：Radio galaxy）係喺無線電波長上非常之光嘅星系，擁有活躍星系核。
電氣道

電氣道（Electric Road）係香港一條街，西起銅鑼灣興發街、留仙街交界，東到北角渣華道、電廠街交界，長1公里。
街名「電氣」係舊時粵語對電嘅稱呼，皆因嗰時起咗座北角發電廠。不過而家好多人唔識「電氣」呢個人，會將街名寫錯做「電器道」。
電氣道公共圖書館

電氣道公共圖書館（英文：Electric Road Public Library）係香港一間公共圖書館，喺炮台山電氣道229號電氣道市政大廈二樓。
電氣道市政大廈

（英文：Electric Road Municipal Services Building）係香港一棟市政大廈，響香港島炮台山電氣道229號，高3層，響1996年起好。市政大廈入面有街市、熟食中心、公共圖書館。
電油

電油，又叫汽油，係一種由石油提煉嘅燃料，經常用嚟畀汽車同電單車用。
電泳

電泳（din6 wing6）係分散粒子喺空間均勻電場嘅影響下相對於流體嘅郁動，常見例子有凝膠電泳。
膠體之所以發生到電泳現象，係因為膠體粒子帶有電荷，一般嚟講，膠體粒子具有相對較大嘅表面積，可以吸附離子而引起電泳。
電池回收

電池回收係種志在減少社區固體垃圾嘅電池數量嘅回收活動。電池入面有重金屬同有毒化合物，如果隨便丟，會污染水源同泥土。而一啲回收嘅電池嘅餡都值錢，可以將裏面嘅物料循環再用，好似鋰咁。

種類
大多數電池都可以回收。鉛酸電池（90%都被回收）同鈕扣電池（中文：鈕扣電池）比其它電池回收率更高。鹼性電池同充電池（包括鎳鎘電池，鎳鋅電池同鋰離子電池等等）亦都可以回收。

鉛酸電池
鉛酸電池主要用喺各種汽車道，亦會喺唔斷電系統道用。回收方法係先大力壓佢，之後將酸中和，由鉛裡面回收聚合物。回收產品可以用來整新電池。
由電池回收鉛
亦可以由鉛酸電池裡面回收毒性好大嘅金屬鉛，避免佢污染水源。
汽車部件零售商回收嘅鉛酸電池
好多地方都有鉛酸電池嘅回收服務。比如喺美國同加拿大大部分州省，將電池拎去回收嘅人有錢攞，兼且好多賣電池嘅地方都做埋回收電池（有啲係政府或者法律要求嘅）。喺中國就暫時未有噉嘅政策來鼓勵大家回收鉛酸電池。

氧化銀電池
爾種電池主要用喺手錶，玩具同醫學儀器道。入面有少量水銀。氧化銀電池回收可以去除水銀，避免污染環境。

各種電池嘅組成
斜體表示鈕扣電池，粗體表示可充電池，數據用百分比表示。
霍陶娜

霍陶娜（fok3 tou4 naa4，英文：Fortuna），係喺羅馬神話入面嘅幸運女神，同希臘神話嘅泰姬差唔多。
霍羅兆貞

霍羅兆貞，GBS，JP（1941年—）係前香港公務員，1962年9月加入港英政府政務職系，之後服務政府超過36年，試過調任多個唔同部門。霍羅兆貞被視為手袋黨成員，同陳方安生關係密切。
霍蚊

霍蚊（學名：Hodgesia），係雙翅目蚊科嘅一個屬。
霍邱

霍邱係中國安徽六安一個縣，總面積3493平方公里，人口165萬。
霍菲特網絡

霍菲特網絡（Hopfield network）係一種有高度內部連繫嘅遞迴神經網絡：喺一個霍菲特網絡入面，每粒細胞都同全體細胞之間有連繫（不過一粒細胞唔會影響自己啟動程度）。如果個網絡有  咁多粒細胞，成個網絡裏面就會有  條連繫。即係話：
（冇任何細胞能夠影響自己嘅啟動程度）
（所有細胞間嘅連繫都係對稱嘅）
喺一個霍菲特網絡當中，細胞會係噉互傳訊號，最後會去到一個穩定狀態。
鴨仔也移民

《鴨仔也移民》（英文：Migration）係套2023年美國電腦動畫片，由光映娛樂製作。配音陣容有卡苗蘭哲尼、伊莉莎白班克絲、卡斯帕爾尊寧斯、特雷西加扎爾、奧卡菲娜、卡蘿肯恩、基根米高奇、大衞密契爾、伊莎貝拉莫塞、丹尼迪維圖。
鴨仔山

鴨仔山，香港一山，鷓鴣山南脊，喺魷魚灣村、邵氏影城同坑口村之間，又叫魷魚灣山，英文Duckling Hill，或寫成Ap Tsai Shan。山高約一百五十二米，滿佈行山徑，頂喺南便，有亭。東側為清水灣道，東南為影業路，南為寶寧道，西為寶琳北路、敬賢里、魷魚灣村道。東面清水灣道有亞公灣路落亞公灣，不過只落到一半，要行山徑再落。山北面有銀影路入邵氏影城同香港科技大學。
鴨嘴鱚科

鴨嘴鱚科（學名：Percophidae）係輻鰭魚綱單鰭魚目嘅其中一個科。
鴨寮街

鴨寮街（英文：Apliu Street），又稱男人街丶二手街丶電器街丶電子街丶廢鐵場街等，係香港九龍深水埗嘅一條馬路，由欽州街開始，去到白楊街。條街出名賣電子嘢。
另外，大多數鴨寮街檔口（前排）都賣二手電子嘢，但後面則大多數都賣一手嘢。
鴨嘴帽

鴨嘴帽係種有帽沿嘅平頂帽，睇落似鴨嘅嘴。
鴨嘴獸

鴨嘴獸（學名：Ornithorhynchus anatinus）係單孔目嘅哺乳動物。種類極少，同屬之中只有鴨嘴獸一種動物。
鴨嘴獸係水陸兩生嘅哺乳動物，住響澳洲東部地區同埋塔斯曼尼亞州。連同其他四種針鼴，呢種係第五種單孔目哺乳動物——唯一生蛋嘅哺乳動物，並唔係經分娩而係以生蛋嘅方式生下一代。由發現相關物種嘅化石紀錄知道，佢係呢個屬（Ornithorhynchus）唯一嘅活代表。當佢嘅標本送到博物館時，奇怪嘅外觀、生蛋而又會哺乳、鴨噉嘅嘴、水獺嘅尾同四肢等莫名其妙嘅特徵，令當時歐洲嘅分類學家認為佢係精心設計所捏造出來嘅物種。鴨嘴獸係為數唔多嘅有毒哺乳動物；雄性鴨嘴獸嘅後肢有尖刺，可分泌有毒性物質，人類一旦被拮到會產生嚴重疼痛。鴨嘴獸嘅獨特性，令佢成為演化生物學研究嘅重要對象。

保育現狀
鴨嘴獸已成為澳洲嘅象徵，不時作為全國性活動嘅吉祥物；另外，澳洲20分銀仔反面圖案就係水裏面嘅鴨嘴獸。直到20世紀初，佢哋仍然因毛皮而被獵殺。雖然圈養計畫成功有限而且鴨嘴獸易受環境污染影響，而家經過保育活動嘅結果，目前佢哋冇受到任何急逼嘅絕種危機。
鴨嘴筆

鴨嘴筆（英文：ruling pen），係筆嘅一種，設計來喺地圖、工程圖、建築圖則等等度準確咁畫幼線，主要結構係連喺筆杆嘅兩塊金屬片，中間一粒螺絲校線條粗幼:150，而筆尖就係尖嘅。以前鴨嘴筆喺工程界仲係常用嗰陣，買到嘅圓規亦通常會有鴨嘴筆部件；但係因為佢要人手上墨水，已經少用。
因為鴨嘴筆設計來係要啲線粗幼一樣，本來唔會用來寫書法，但係後來呢種書法上嘅缺點被書法家當咗做一種挑戰，用咗佢來寫書法，係現代英文書法嘅一種，叫鴨嘴筆書法。
領養

領養（Adoption），又叫收養，係將唔係自己親生嘅細路當係自己仔女噉養。領養嘅一方通常叫養父、養母，被領養嘅一方通常叫養仔、養女。
頤高

頤高（粵拼：ji4 gou1；簡化字：颐高；英文：EGO）係中國大陸嘅大型企業，1998年由翁南道一手創辦，總部喺浙江杭州西湖區文三路357號。間公司主要搞互聯網同電子產業為主，而家喺全中國大陸有好多間分店。
佢係中國大陸專業50強嘅企業之一，亦係中國大陸連鎖經營規模最大嘅企業。
頭七

頭七喺道教習俗係指人死咗嘅第七日，需要做場法事。傳統嚟講係要求每隔七日要再做法事，直到死後49日做第七次法事（尾七），合稱「七七」，不過現代社會多數只係保留返頭七嘅習俗。
領銜主教

領銜主教，又譯名義主教、榮譽主教，係天主教會嘅一種虛銜，指領銜教區嘅主教，亦即係名義上係某個教區嘅主教，但係個教區其實已經冇咗。
畀虛銜可能係職位需要。例如香港嘅輔理主教夏志誠，名義上係西敏都（Simittu）主教，但係嗰度只係領銜教區，公元10世紀已經冇人住。
領銜教區

領銜教區，喺羅馬天主教，係指其實已經冇咗，但係留返個名用嚟封銜嘅教區，喺2023年全世界總共有2100個。
教區冇咗可以有好多原因，例如被異教侵佔、教會分裂、所在地嘅地位下降、教區被取消等等。實際例子包括大部分人轉咗信伊斯蘭教嘅大馬士革、已經冇人住嘅厄弗所、因為教區重組而被取消嘅 Jamestown等等。
頤和園

頤和園（粵拼：ji4 wo4 jyun4），以前叫清漪園（cing1 ji1 jyun4），係中國北京一皇家園林同大清行宮，嚮海淀區，東靠昆明湖路；南靠京密引水渠；西靠玉帶路；北靠頤和園路。佔地295公頃。嚮清朝乾隆起好、光緒年間重建過，係清代北京西郊「三山五園」之一。
1998年12月2號，聯合國教科文組織將頤和園列入世界文化遺產名錄。入面嘅昆明湖亦係公園最大特色之一，而長廊更加喺1990年俾《健力士世界紀錄大全》列為「世界上最長嘅長廊」，全長728m，入面有273間亭房，夾埋有548條柱。
黏度

黏度係量度流體對應阻力同剪應力嘅程度。黏度越細就流動得越快，質感稀；黏度越大就流動得越慢，質感杰。
黐

黐（英文：Adhesion），或者叫黏、黏附，係指唔同粒子嘅物質表面挨埋一齊嘅現象，涉及到分子間作用力。
黐筋療養院

《黐筋療養院》（英文：Getting On）係美國HBO製作嘅喜劇電視劇，2013年12月1號開始播頭一季，一共12集。故仔改編自英國BBC同名劇集，講一班困喺療養院嘅職工嘅唔正常生活。之後呢套劇拍第二季，2014年11月9號開始播，一共6集。
黐線

黐線，又寫黐綫，係指電話嘅電路或電綫黐埋一齊，以至聽到啲雜聲，甚至其他電話嘅聲，搞到聽得唔清唔楚。
正常電話，搭好線後，只係有關人通話。唔會有其他聲。
維基辭典有呢個詞嘅解釋：黐線

衍意
内文：神經病
比喻人啲神經線好似電話電線咁黐埋咗，唔正常，成日睇錯嘢，聽錯嘢，講錯嘢，或者做錯嘢，搞錯晒，傻下傻下咁。
黐線一字，有時用來話人，甚至鬧人，好似「你黐線㗎」。有時話人時，線字會收起，例如嗰個人黐黐地、黐咗、黐得好勻巡。有時會夾埋粗口字鬧人，如黐𨶙線、黐閪線、黐𨳊線。
由於黐線即係英文Short circuit，有時黐字會變short，如short short地。
黏著語

黏著語（粵拼：nim1*4 zoek3 jyu5，英文：Agglutinative language），係綜合語（synthetic language）嘅一種，具有詞形變化嘅一種語言類型。黏著語透過喺名詞、動詞等詞根黏加上唔同嘅詞尾嚟到去表達語法功能。
飯聚現場

《飯聚現場》（Banquet Scene Inverstigation），係香港電視娛樂製作嘅訪談節目，2018年2月22號開始到4月26號逢禮拜四22:30-23:00喺ViuTV播，主持係蘇耀宗（細So）。每集節目都會唔同嘉賓一邊食飯一邊傾偈。
飯野七聖

飯野七聖（1996年10月2號—）係日本足球員，打後衞位置，效力神戶勝利船。
飯素

飯素係源自日本嘅調味料，主要材料通常有魚乾碎、日式柴魚碎、紫菜碎、芝麻同味精，只要落少少喺白飯度，就可以送得到成碗飯。
飯鏟頭

飯鏟頭（粵拼：faan6 caan2 tau4），又叫中華眼鏡蛇，係東南亞常見嘅眼鏡蛇之一。一條成年嘅飯鏟頭公平均都有1.5米長。條頸可以膨大，全身深灰至黑色。

住喺邊
中國南部（包含四川, 福建, 廣東, 廣西, 貴州, 湖南, 湖北, 浙江、台灣、香港)至東南亞嘅草原同森林。

食乜
魚、兩棲類、雀鳥、老鼠等。
飯館村

飯館村（日文：飯館村／いいたてむら Iitate mura */?）係日本福島縣相馬郡嘅一個村。
飲勝

飲勝，又叫飲杯、乾杯、祝酒、敬酒，係指一班人因為開心嘢而一齊飲酒嘅動作。飲之前，西方文化通常都會將自己隻杯撞下其他人隻杯，中華文化通常就舉起隻杯就得，然後就大叫「飲杯」，跟住大家就開始飲酒，最好就一口氣飲曬杯入面嘅酒為之盡興。
飯糰

飯糰，通常指日式飯糰（御握り），係用紫菜同白飯包住餡嘅日本嘢食，形狀多數三角形，餡通常係海鮮。
飯豐萬理江

飯豐萬理江 ，係日本嘅一個女演員。

拍過嘅作品一覽
呢個表唔完整，歡迎加料。
香港總督山頂別墅

香港總督山頂別墅（英文：Mountain Lodge），簡稱山頂別墅，而家又叫舊總督山頂別墅，係香港總督舊時一間別墅，喺香港島扯旗山山頂，有兩代建築：第一代1867年起好，1897年拆；第二代1900年起好，1946年拆，但佢嘅守衛室無拆到。原址喺1969年起咗山頂公園。
香港耀能協會高福耀紀念學校

香港耀能協會高福耀紀念學校（英文：SAHK Ko Fook Iu Memorial School）係香港一間肢體傷殘特殊學校，位於新界沙田禾輋邨豐禾里2號。

學校設施
課室、治療室、電腦室、圖書館、音樂室、家政室、科學實驗室、英語閣、感覺統合治療室、護理室、家居技能訓練室、高福耀電視台（錄影室同控制室）、輔導室、學生活動室、窰室、家長資源室、會議室。

開設科目
中文、英文、數學、常識、通識、普通話、視覺藝術、音樂、體育、生活技能、工作經驗、資訊及通訊科技、家政、地理、歷史與文化、綜合科學、科技與生活、健康管理與社會關懷、應用學習、廣泛閱讀、多元智能。
香港美國學校

香港美國學校（英文：American School Hong Kong）係香港新界大埔區一間私立國際學校，喺大埔馬聰路6號，2016年創校，係繼香港國際學校、香港美國國際學校後香港第三間以美國學生做對象嘅國際學校。
呢篇香港美國學校係關於香港教育（包括學校）有關嘅楔位文章。你可以透過編輯或修訂增加佢嘅內容。
香港美食一條街

《香港美食一條街》（英文：Yummy Hunters ）係香港電視廣播有限公司製作嘅飲食節目，由鄺潔楹、糖妹、黃美棋主持，介紹香港各區飲食資訊，由2019年8月17號到12月21號逢禮拜六晚21:30－22:30喺翡翠台播。
節目另有一集特別版《美食一條街 順德篇》（英文：Yummy Hunters - Shun Tak） ，介紹順德飲食資訊，喺2019年12月22號禮拜日20:30－21:30播。

節目調動
2019年9月14號：由於播《香港唱好演唱會》，所以停播一次。
2019年11月2號：由於播《善心滿載仁愛堂》，所以停播一次。
2019年11月23號：由於播《解決師》大結局，所以停播一次。
2019年12月7號：由於播《善心滿東華2019》，所以停播一次。
香港考試及評核局

香港考試及評核局（簡稱考評局，英文：Hong Kong Examinations and Assessment Authority，縮寫HKEAA），以前叫香港考試局（簡稱考試局；英文：Hong Kong Examinations Authority），係香港專責安排同統籌考試嘅機構。香港考試局於1977年5月成立，並喺同年8月1號開始執行佢嘅法定任務。考試局成立初期，財政來源主要來自政府，直至1981年開始，考試局先至正式成為財政獨立同自負盈虧嘅獨立法定機構。為咗更有效反映考試局嘅角色同工作，考試局於2002年7月正式改名做香港考試及評核局，以顯示佢除咗繼續主辦原有嘅考試之外，亦非常重視推行促進學習嘅評核工作。

歷史同發展
由1978年開始，香港考試局負責舉辦每年一次嘅香港中學會考（HKCEE）。考試局又喺1979年開始接辦香港中文大學入學資格考試，並改名做香港高等程度會考（已經喺1992年停辦）；1980年考試局更接辦香港大學入學資格考試，並改名做香港高級程度會考（HKALE）。每年報考呢兩個公開考試嘅人數超過100,000人。
除咗香港中學會考同香港高級程度會考之外，考評局亦為小學同初中舉辦「基本能力評估」。考評局喺2004年首次為全港小三舉辦全港性系統評估，並喺2005年推展至小六，到咗2006年，更將評估推展至中三。
因應香港高中課程喺2009年開始推行三三四學制，香港考評局喺2012年開始舉辦香港中學文憑考試（HKDSE），取代原本嗰兩個公開考試——香港中學會考同香港高級程度會考。而考評局已經喺2010年舉辦最後一次嘅香港中學會考同2012年舉辦最後一次香港高級程度會考。但係為咗配合重讀生嘅需要，考評局承諾會因應有意重考生嘅人數，喺2011年為重讀生安排重考個別香港中學會考科目，2013年就安排重考香港高級程度會考，呢兩個重考所有考生都係要以自修生身份去報考。

委員會
香港考試及評核局委員會由17個委員組成，分別嚟自中學、高等院校、政府部門同埋專業界別，除咗當然委員外，所有委員都係由行政長官委任。委員會嘅工作範圍，包括負責釐定考試政策同監管香港考試及評核局的工作。

秘書處
香港考試及評核局嘅秘書處由超過300人嘅全職人員為公眾服務，同埋處理考評局委員會同佢轄下事務委員會嘅工作。喺每年嘅考試季度，考評局都會聘用接近8,000個工作人員，擔任試卷擬題員、審題員、閱卷員、校對員、題目核分員、口試考官同監考員，而大部分都係中學同大學嘅資深教師。考評局秘書處由秘書長同副秘書長領導。

2020年香港中學文憑試歷史科題目風波
内文：2020年香港中學文憑試歷史科題目風波
喺2020年香港中學文憑試，歷史科一條有關中日關係嘅題目陷入爭議。被政府官員，新華社同香港親中媒體先後批評，引起咗坊間好大爭議，教育界批評政府咁做係對教育界發動文革式嘅政治批鬥，而最終考評局將成條題目作廢。
香港美食博覽

香港美食博覽（英文：HKTDC Food Expo）係由香港貿易發展局主辦嘅亞洲最大型飲食展覽之一，1989年開始舉辦，每年8月喺香港會議展覽中心舉行，係香港每年夏天嘅一項盛事。
香港耀能協會羅怡基紀念學校

香港耀能協會羅怡基紀念學校（英文：SAHK B M Kotewall Memorial School）係香港一間肢體傷殘特殊學校，位於新界葵涌葵合街22號。

學校設施
課室、輔導室、視覺藝術室、音樂室、綜合科學實驗室、電腦室、科技與生活室、多媒體學習中心、圖書館、多用途室、學生活動中心、禮堂、言語治療室、物理治療室、職業治療室、生活技能訓練室、社工室、護理室、升降機、加闊斜道。

小學
中文、普通話、英文、數學、常識、日訓、電腦、體育、音樂、視藝。

中學
中文、普通話、英文、數學、生活與社會、通識、地理、中史、歷史、綜合科學、電腦、資訊及通訊科技、科技與生活、視藝、體育、音樂、企業、會計與財務概論、健康管理與社會關懷、應用學習。
香港耀能協會賽馬會田綺玲學校

香港耀能協會賽馬會田綺玲學校（英文：SAHK Jockey Club Elaine Field School）係香港一間肢體傷殘特殊學校，位於新界大埔富忠里1號。

學校設施
課室、輔導室、視覺藝術室、音樂室、綜合科學實驗室、電腦室、科技與生活室、多媒體學習中心、圖書館、多用途室、學生活動中心、禮堂、言語治療室、復康運動室、職能學習室、社工室、護理室、智能家居、感知花園、攀石牆、動感樂園、自動門、升降機、輪椅斜道。

小學
中文、英文、數學、普通話、常識、電腦、音樂、視覺藝術、體育。

初中
中文、英文、數學、普通話、通識、基本商業、綜合科學、科技與生活、中國歷史、電腦、音樂、視覺藝術、體育。

高中
核心科目：中文、英文、數學、通識。
選修科目：健康管理與社會關懷、企業會計與財務概論、資訊及通訊科技、視覺藝術、音樂、應用學習。
馬拿瓜

馬拿瓜（西班牙文：Managua）係尼加拉瓜首都。
馬提尼克

馬提尼克（法文：Martinique）係法國嘅海外領土，響加勒比海東部、南美洲以北450公里、多明尼加東南面700公里。面積1,128平方公里。
馬提索夫

馬提索夫（粵拼：maa5 tai4 sok3 fu1；英文：James Alan Matisoff；1937年7月14號—），亦有譯名做馬蒂索夫（maa5 dai3 sok3 fu1），係美國嘅語言學者。佢研究東南亞語言，特別係藏緬語族，係呢方面嘅研究者代表。

生平
馬提索夫出生喺波士頓。1954年入學哈佛大學，專攻法國文學。1960年呢一年間喺國際基督教大學研究日文。1962年開始搬去柏克萊加州大學，受到瑪麗·哈斯嘅強烈影響，去研究喺泰國講嘅拉祜話（中文：拉祜语）。1967年佢取得博士學位。
1966年開始佢喺哥倫比亞大學教語言學，喺1970年佢就任爲柏克萊加州大學嘅準教授（1974年做教授）。2002年退休。
馬提索夫從1960年代開始就對東亞、東南亞嘅各種語言做田野工作。特別係對拉祜話，就算取得咗博士學位，都仲對佢搞詳細嘅研究。
《《The Grammar of Lahu》（拉祜話語法）》。加州大學出版社。1973年。
《《The Dictionary of Lahu》（拉祜話辭典）》。加州大學出版社。1988年。
《《English-Lahu Lexicon》（英文—拉祜話對詞表）》。加州大學出版社。2006年。
馬提索夫係國際漢藏語言及語言學會議（International Conferences on Sino-Tibetan Languages and Linguistics, ICSTLL）嘅創立者之一，呢個會自1968年以來每年開一次。
馬提索夫喺1974年創刊咗本學術雜誌《藏緬地區語言學》（Linguistics of the Tibeto-Burman Area, LTBA）。
1987年，馬提索夫開始咗個項目：漢藏詞源辭典及同義索引典（Sino-Tibetan Etymological Dictionary and Thesaurus, STEDT）。佢個資料庫有住龐大嘅語彙，而且提供在線檢索。馬提索夫著有2本STEDT嘅出版物。
《《Handbook of Proto-Tibeto-Burman: System and Philosophy of Sino-Tibetan Reconstruction》（藏緬祖語手冊：漢藏語系擬構嘅系統及哲學）》。加州大學出版社。2003年。
《《The Tibeto-Burman Reproductive System: Toward an Etymological Thesaurus》（藏緬語滋生系統：邁向同義詞源）》。加州大學出版社。2008年。
馬拉維瓜查

馬拉維瓜查係馬拉維嘅流通貨幣，喺1971年開始發行。
馬拉蒂亞省

馬拉蒂亞省（土耳其文：Malatya ili）係土耳其嘅其中一個省，首府馬拉蒂亞。
馬拉話歸融話

馬拉話歸融話係以馬拉話為基礎嘅歸融話，數目都唔少。

馬來西亞
吉打話：響吉打、檳城、霹靂州同玻璃市講；泰國南部嘅沙敦府都有人講。
峇峇話：響馬來西亞、星加坡、印尼嘅娘惹人講，溝咗尐爪哇話、閩南話，如今差唔多失傳。
體育遊戲

體育遊戲（英文：sports game）可以算係模擬遊戲嘅一種，顧名思義係模擬緊現實世界當中嘅運動。體育遊戲係史上最早出現嘅電子遊戲類型之一，早喺 1950 年代尾經已有。
例如係好出名嘅《FIFA 系列》噉，就模擬緊英式足球，亦都可以睇埋《FIFA 系列》以外嘅《EA Sports》遊戲－呢啲遊戲包括咗模擬多種團隊運動嘅遊戲作品，由籃球以至美式足球都有。喺最基本上，體育遊戲會考玩家嘅反應同手眼協調，要求玩家好似動作遊戲噉，直接控制住運動員參與比賽；但另一方面，有好多體育遊戲又會比較睇重策略或者管理，例如《EA Sports》當中模擬團隊運動嘅作品會往往要求玩家指揮一隊球隊嘅唔同成員作出有組織有計劃嘅行動，考反應同手眼之餘又要求玩家識得團隊運動上嘅策略；呢啲遊戲好多時仲會要求玩家管理球隊－例如用球隊嘅資金嚟請球員，途中要考慮到資源分配等嘅問題。
體育館－華埠站

體育館－華埠站（英文：Stadium–Chinatown Station）係溫哥華架空列車嘅一座車站。

歷史
體育館－華埠站嘅雙語站牌
體育館－華埠站係1986年溫哥華世博會之前起好嘅架空列車站之一。一開始叫做「體育館站」，個名來自車站旁邊，當時剛剛起好兩年嘅卑詩大球場（BC Place Stadium）。溫哥華世博會期間，體育館站附近就係世博會嘅兩個主會場之一。當時架空列車有專門嘅穿梭車，來回濱海車站附近嘅加拿大館同體育館站附近嘅世界區，而穿梭車係停喺今日已經停用嘅三號月臺道嘅。到世博會結束徂之後，三號月臺就已經甚少開放畀乘客使用，宜家主要用來訓練員工、停放維修車、或者軌道維護保養需要嘅時候疏導列車。
2004年，為徂幫車站附近嘅溫哥華舊華埠打造知名度，溫哥華市議會決定將車站改名為「Stadium-Chinatown」，中文名叫做「體育館／華埠（唐人街）」。體育館－華埠站由此成為成個架空列車系統裡面，唯一一個有正式中文名嘅車站。
體育新聞

體育新聞（英文：Sports news）係電視台、電台、報紙、雜誌、網絡新聞等對近期體育運動消息嘅報導。包括比賽詳情、比賽結果、體育訓練、學校體育活動、民眾體育活動消息等。
體育會

體育會係一個提供運動場地同設備嘅會所組織，會員亦可以組隊參加比賽。
有唔少足球會都係體育會下嘅分支組織。
體能

體能（英文：physical fitness）包含一個人嘅健康狀態同喺運動上表現嘅能力。
馬窩路花園

馬窩路花園，香港公園之一，遊樂場之一，喺新界大埔，馬窩路二號，達運道邊，香港美國學𣐀同羅定邦中學側，近白橋仔，運頭塘邨對面，英文叫Ma Wo Road Garden。行政上歸大埔區。設施有主題花園、健身角，以及籃球場暨排球場兩個、健身區、卵石路步行徑、棋檯、男女洗手間同更衣室，以及育嬰室、通用洗手間，另有暢通易達洗手間、觸覺引路帶、凸字同觸覺平面圖，重有有蓋座椅。園開朝七晚十一。園二〇二一年六月卅號開張，歸康樂及文化事務署管。
園落成前，曾暫名大埔第六區休憩用地。

史
園前身為露天停車場，泊貨車為主。
馬科

馬科（Equidae）係哺乳動物入邊奇蹄目嘅一個科，而家馬科入邊只剩低馬屬一個分屬。雖然係咁講，馬科動物依然係而家奇蹄目當中種類同數目最多，分布最廣，最為人所熟悉嘅。史前馬科曾經廣泛分布喺美洲、歐亞大陸同非洲，其中，美洲一直被視為馬科嘅演化中心。現代馬科分布喺歐亞大陸同非洲，成員包括馬、驢同斑馬，大多數野生品種都屬於瀕危物種。

進化
馬嘅直系祖先，係始新世前期（5500萬年至4900萬年前）分佈喺北美洲到歐亞大陸，被稱為蹄兔獸嘅柴犬科動物。佢哋當時住喺森林裏面，以食灌木嘅葉為主。同而家嘅馬最大嘅分別，係佢哋嘅前腳有4隻腳趾，後腳有3隻。
去到始新世完嗰時佢哋都銷聲匿跡，由間馬或中馬取代，佢哋係一種同羊差唔多大細嘅馬種。直到漸新世初期，間馬進化成買內馬，呢種馬到中新世末絕種後，再由上新馬同新三趾馬兩種馬代替。但新三趾馬活到更新世就死晒，淨底上新馬，經過進化，變成而家我哋所識嘅現代馬。
原本住响北美洲嘅現代馬本來死清光，但後嚟又再由西班牙引入嚟，野化後再喺北美洲草原上奔馳。
馬窩

馬窩（英文Ma Wo），香港一地，亦係村名。喺大埔西南山地，靠近泮涌同桃源洞。吐露港公路𠝹開馬窩村東西。西高東低。
東便有幾個私人屋苑，亦有佛寺幾間，北靠禁山，雅名錦山。東南有馬窩山，高約六十四米，有桃源洞村。山南隔吐露港公路有碗窰，山西隔達運路有運頭塘邨同德雅苑。馬窩路一頭駁達運路，通去大埔墟火車站，另一頭駁泮涌路，通去泮涌。
西便山村為主，只能行山往來。馬窩高處有馬路，駁通石蓮路，可去蓮坳、石屋仔、半春園、石鼓壟、錦石新村、錦山村同大埔墟。馬路亦係衞奕信徑第八段一部份，馬路盡頭為集水設施，有山徑來往碗窰，亦係衞奕信徑中一段。

屋苑
馬窩屋苑，並非高樓大廈，只有幾層高。新峰花園，有一期二期。其餘有御峰豪園、御峰苑、承峰。

寺廟
馬窩有定慧寺、忠和精舍、錦華精舍。
馬端琳

馬端琳（英文：Zoey Ma，1990年8月24號—）係香港女藝人，主要做模特兒同演員，俾傳媒叫佢做「翻版容祖兒」。

簡歷
馬端琳喺紐西蘭奧塔哥大學（中文：奧塔哥大學）畢業，主修心理學，副修日文。畢業之後返香港，參加2013年《紅日超模大賽》攞到冠軍而開始演藝事業，同年參加《環球星秀大賽》攞到「最佳魅力大獎」。
2016年10月，馬端琳加入由楊穎妍（中文：楊穎妍）、劉芷盈組成嘅女子組合魔幻女皇（Magic Gals），2017年3月退出。
2016年，馬端琳參演ViuTV真人騷節目《脫獨工程》做參賽者而開始出名，綽號「脫獨Zoey」。
馬禮遜

馬禮遜（Robert Morrison；1782年1月5號—1834年8月1號），英國傳敎士。佢入咗倫敦傳道會（London Missionary Society），他是基督新教第一位來華的傳教士，他於一八零七年九月四日踏足澳門。長時留喺澳門同省城。佢傳敎雖受制大清國例，但可謂大清下，基督新敎嘅奠基人。佢最後死喺省城。因要傳敎之故，通曉廣東話，出過《英華字典》同唐字《聖經》，一八一八年他指示米憐（William Milne，1785-1822）在馬六甲創辦英華書院，學校最後搬到香港。佢有仔馬儒翰，同爲傳敎士，有份喺香港早期政府做事。
馬禮遜父母係蘇格蘭人，不過佢生於英倫。
馬穆尼耶

馬穆尼耶係伊朗北部一個城市，由中央省負責管轄，處於首都德黑蘭西南80公里，距離首府阿拉克150公里，海拔高度1,258米，2006年人口17,337。
馬科斯加維

馬科斯加維（英文：Marcus Garvey，1887年8月17號—1940年6月10號）係牙買加政治人，開創黑人民族主義。
馬立克

馬立克（Malik ibn Anas，711年—759年）係伊斯蘭教遜尼派嘅重要人物，馬立克學派嘅創立人。
黃友忠

黃友忠，香港親中派政治人物兼商界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會香港僱主聯合會委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會地產及建造界委員。之後佢喺李家超無提政綱嘅情況下，有份提名李家超參與2022年香港行政長官選舉。
兆

兆通常係指1,000,000,000,000，即係999,999,999,999同1,000,000,000,001之間嘅自然數，用指數記數法就係1×10¹²。
兆除咗用來指「一萬個億」，亦可以指「一百個萬」（106）或者「一億個億」（1016）。

中文
佢係大數，1012嘅中文寫法一億萬、一萬億、一萬萬萬或者萬萬萬，或者用黃帝之法來寫，上數係百兆，中數係千兆，下數係澗。
1700年

1700年係平年。

大件事
1月26號：1700年卡斯卡迪亞地震。
2月22號：大北方戰爭開打。

著作
大清文學家鈕琇寫咗一本《觚賸》。
17

17係16同18之間嘅自然數。佢係奇數同埋質數。唐字寫成十七。

唐字
唐字可以寫成十七；防簒改及睇錯寫法係拾柒。記數又寫一十七。

其他意思
17直播——簡稱17，一個社交流動應用程式。
1700年代

1700年代係指1700年去到1709年之間嗰十年。
16個夏天

《16個夏天》係2014年臺灣電視劇，由林心如、楊一展、許瑋甯、謝佳見、鄒承恩主演。故仔講臺灣喺1998年到2014年呢16年嚟嘅變遷。
2002年嘅星架坡

2002年嘅星架坡係介紹星架坡喺2002年嗰陣發生過啲乜事。
2002–03年歐洲足協盃

2002–03年歐洲足協盃係第32屆歐洲足協盃，由歐洲足協主辦。決賽喺西班牙西維爾踢，最後由葡萄牙嘅波圖足球會攞冠軍。
2002年嘅澳門

2002年嘅澳門係介紹澳門喺2002年嗰陣發生過啲乜事。
2002–03年歐洲聯賽冠軍盃

2002–03年歐洲聯賽冠軍盃係第11屆歐洲聯賽冠軍盃，亦係歐洲足協主辦嘅第48屆頂級球會賽事。決賽喺英國曼徹斯特奧脫福球場踢，最後意大利嘅AC米蘭捧盃。
2002年亞洲運動會

第十四屆亞洲運動會（The 14th Asian Games）喺2002年9月29號到10月14號期間喺韓國釜山舉行。
呢一屆有44個國家同埋地區參賽，競逐38個比賽項目。
2002年冬季奧林匹克運動會

2002年冬季奧林匹克運動會係第19屆冬季奧林匹克運動會，2002年2月8號到2月24號喺美國鹽湖城搞。
2002年冬季奧林匹克運動會聖馬力諾代表團

2002年2月8至24號，美國鹽湖城舉行冬季奧林匹克運動會，聖馬力諾有派團參加。今次係聖馬力諾第六次參加冬奧。代表團有一位參賽選手，佢係高山滑雪選手吉安·馬泰奧·左丹尼。佢參加咗男子大曲道，喺78名參賽者之中排第57，係最後一個完成到賽事嘅參賽者。

背景
聖馬力諾喺1960年羅馬第一次參加夏季奧運，不過到1976年奧地利因斯布魯克先第一次參加冬奧。除咗1980同1998兩屆之外，聖馬力諾之後每年嘅冬奧都有參加，而今次鹽湖城冬奧就係聖馬力諾第六次參加。呢屆聖馬力諾嘅代表團得一位參賽選手，就係高山滑雪選手吉安·馬泰奧·左丹尼。佢亦都係開幕禮嘅持旗手。佢係今屆聖馬力諾唯一一唯參賽選手。

高山滑雪
内文：2002年冬季奧林匹克運動會高山滑雪
鹽湖城奧運嘅時候吉安·馬泰奧·左丹尼只有17歲。佢喺第一輪同第二輪嘅排名分別係73同57，最後佢兩輪嘅總時間係2:48.31，排第57，係所有完成到賽事嘅參賽者之中最後一名。
2002年FIFA世界盃

第17屆FIFA世界盃足球賽（英文：2002 FIFA World Cup Korea/Japan™）係2002年5月31號至2002年6月30號喺大韓民國同日本度辦嘅世界盃足球賽。呢屆係FIFA世界盃創辦後72年嚟，第一次喺亞洲舉辦FIFA世界盃，亦係第一次兩國聯合舉辦FIFA世界盃。呢屆比賽有兩支東道主同上屆衛冕冠軍隊直接參加決賽週嘅分組賽，喺呢屆之後，衛冕球隊就要參加外圍賽先至可以入決賽週。呢屆世界盃最後由巴西隊攞到冠軍。
1797年

1797年係平年。

節慶、風俗習慣
節慶、風俗習慣
清朝文學家姚鼐寫咗方正學祠重修建記。
1796

如果講年份，請睇1796年。
1796係1795同1797之間嘅自然數。
1796年嘅美國

1796年嘅美國係介紹美國喺1796年嗰陣發生過啲乜事。
1795年嘅瑞典

1795年嘅瑞典係介紹瑞典喺1795年嗰陣發生過啲乜事。
1795年嘅美國

1795年嘅美國係介紹美國喺1795年嗰陣發生過啲乜事。
1796年嘅瑞典

1796年嘅瑞典係介紹瑞典喺1796年嗰陣發生過啲乜事。
1929年嘅瑞典

1929年嘅瑞典係介紹瑞典喺1929年嗰陣發生過啲乜事。
1929年華爾街股災

1929年華爾街股災（粵拼：jat1 gau2 ji6 gau2 nin4 waa4 ji5 gaai1 gu2 zoi1，英文：Wall Street Crash of 1929）係美國史上最嚴重嘅股災之一。
華爾街股災最先喺1929年10月24號星期四發生，但股市嘅暴跌要到10月28號星期一同埋10月29號星期二先真正嚟料。呢次股災唔單止提早為經濟衰退敲響警號，亦標誌住美國同全球廣泛地區步入長時間嘅大蕭條。至於華爾街股市喺股災發生後，股市急跌嘅情況持續咗成個月咁耐。
1930年

1930年係平年。

大件事
2月3號：阮愛國（化名為胡志明）以共產國際代表嘅身份喺香港九龍華仁書院召集印度支那共產黨、印度支那共產主義聯盟同安南共產黨舉行會議，經與會者同意，合併三個組織成越南共產黨。
2月18號：美國天文學家湯博喺比較一月影嘅兩張太空相時發現咗冥王星。
2月20號：第17屆日本眾議院議員總選舉。
5月9號：貝璐做香港總督。
5月16號：九廣鐵路上水站啟用。
7月30號：喺烏拉圭蒙特維多舉行嘅1930年FIFA世界盃決賽，烏拉圭隊以4-2贏阿根廷隊獲得冠軍。
10月1號：中國收返威海衛主權。
10月24號：巴西發生1930年革命（葡萄牙文：Revolução de 1930），推翻總統華盛頓路易斯，巴西第一共和國（葡萄牙文：Primeira República Brasileira）結束，巴西由一個軍政府接替統治。
1928年嘅臺灣

1928年嘅臺灣係介紹臺灣喺1928年嗰陣發生過啲乜事。
1929年嘅臺灣

1929年嘅臺灣係介紹臺灣喺1929年嗰陣發生過啲乜事。

大件事
1月13號：臺灣新民報社創立。
2月12號：二一二大檢舉。
2月16號：第十次臺灣議會設置請願運動。

響呢年出世嘅人
1月1號：柯旗化（－2002年1月16號），臺灣文學家，白色恐怖受難者。
6月6號：高俊明，臺灣牧師，白色恐怖受難者。
10月25號：陳美玉（－2005年10月24號），臺灣排球手、臺灣童軍運動先驅。

響呢年死嘅人
5月20號：蔡惠如（1881年生），臺灣日據時期社會運動領導人。
1928年夏季奧林匹克運動會

1928年夏季奧林匹克運動會係第9屆現代奧林匹克運動會，1928年7月28號到8月12號喺荷蘭阿姆斯特丹搞。
192年

192年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：初平三年
朝鮮半島
高句麗：故國川王十四年
新羅：伐休王九年
百濟：肖古王二十七年
檀紀：2525年
日本
仲哀天皇元年
皇紀：852年
佛曆：735年
猶太曆：3952年～3953年
298電腦特區

298電腦特區係香港島灣仔區嘅電腦商場，出名賣電腦同IT電子消費產品嘅商場，嚮軒尼詩道298號，近住集成中心，即係廣生行大廈基層。
灣仔298電腦特區同附近灣仔電腦城一樣廣為人知，同埋係同一年代出現嘅，佢哋經營模式係學深水埗黃金商場，樓上鋪實用面積單位唔大，不過啲貨嘅種類唔少：砌機、周邊設備、電腦硬件、軟件、鹹片都有。
近年，灣仔298電腦特區更加入售賣電子零件，令商場更多元代。
1074年

1074年係平年。

文學
十一月十七日：北宋蘇轍寫咗一篇「洛陽李氏園池詩記」。
1076年

1076年係閏年。

大件事
七月，由南海出發討伐交趾。
十二月，安南招討使郭逵喺富良江大敗交趾兵。
1077年

1077年係平年。

文學
北宋蘇軾寫咗一篇「寶繪堂記」。
1078年

1078年係平年。

文學
十一月廿三日：北宋王安石寫咗一篇「廬山文殊像現瑞記」。
北宋蘇軾寫咗一篇「莊子祠堂記」。
75

75係74同76之間嘅自然數。

數學性質
合成數，因數係1、3、5、15、25同埋75。
質因數分解係
婚約數、佢嘅另一方係48。
751年

751年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：天寶十載
中國週邊
渤海：大興十四年
日本
天平勝寶三年
皇紀：1411年

大件事
唐朝出兵6萬派鮮于仲通攻打南詔，南詔求和不得，同吐蕃結盟，自此呢兩國成爲兄弟之邦。
74式坦克

74式坦克，係日本陸上自衞隊嘅一款主戰坦克，設計同生產都係由三菱重工業完成，用嚟取代早期嘅61式坦克。
750年代

750年代係指750年去到759年之間嗰十年。
Amit 2

《Amit 2》係臺灣歌手張惠妹出嘅第十八張個人專輯，都係佢以卑南族族名阿密特（卑南語：Amit）為名推出嘅第二張專輯，喺2015年4月4號發行。呢張專輯曲風有阿密特式搖滾怒吼，同首次嘗試嘅雷鬼曲風。涵蓋咗女性平權議題、以藝術作品嘅靈魂做出發嘅歌，甚至係阿密特嘅自我解剖等，以高難度嘅曲風再次震撼樂壇。《AMIT2》攞咗台灣女歌手年度銷量冠軍，台灣區賣破6萬張，張惠妹都時隔十五年再次登上台灣年度女冠。
Ampilly-le-Sec

Ampilly-le-Sec係法國嘅一個市鎮，位置喺黃金丘。
Amondans

Amondans係法國嘅一個市鎮，位置喺杜。
Among Us

《Among Us》（粵譯：喺我哋之間）由美國遊戲開發者 InnerSloth 整嘅一隻網上多人電子遊戲，2018 年 6 月 15 號推出。

玩法
《Among Us》係一隻多人推理遊戲（Multiplayer reasoning  game）：每一場對局會有大約 4 至 15 個玩家玩，當中有 1 至 3 位扮演「冒名者」（impostor），而其餘嘅就扮演一架太空船嘅船員（Crewmate），冒名者有分普通冒名者同變形者，變形者可以變形扮其他仲喺場遊戲入面嘅玩家，而其他人唔知道佢哋嘅身份係乜，佢哋嘅目的係要暗中殺死所有船員，而船員又有分普通船員、工程師同科學家，工程師可以好似冒名者咁入通風口；而科學家可以隨時睇生命監測器，不過有限時，一旦用哂電就要做任務去叉電繼續用；而佢哋嘅目的係要完成佢哋手上嘅工作，工作會以小遊戲嘅形式完成（維修太空船上嘅設備、清理太空船上嘅垃圾等等），冒名者有能力殺死身邊嘅船員、喺通風口中移動、同埋搞破壞（例如係熄咗船上嘅燈佢），而船員就有能力喺發現同伴屍體或者睇到可疑嘅嘢（例如見到其中一名「船員」走咗入去通風口）嗰陣，要求開會以及喺開會嗰時投票決定係咪要將其中一個船員殺死（順利嘅話，佢哋想殺嗰位「船員」正正係冒名者）。
如果冒名者成功殺死船員，殺到船員數量等如冒名者嘅數量或者搞會死人嘅破壞（例如耗盡氧氣、令反應爐熔毀等等）並且成功咗嘅話，噉就算係冒名者贏，而如果船員成功投出所有冒名者或者成功做晒所有任務，就係船員贏。
如果玩家俾人殺咗或者被投票驅逐，佢就會變成幽靈或守護天使（只限船員）。船員幽靈仍然可以繼續做任務嚟取得勝利；冒名者幽靈雖然唔可以殺人，但仍然可以搞破壞；而守護天使就可以喺冒名者準備殺船員嗰陣保護船員，令佢唔使死。
喺遊戲當中，玩家可以揀太空衣嘅顏色、帽、服裝同埋寵物。太空衣顏色就視乎位玩家進入遊戲後，如果隻色一早已經俾人揀咗嘅話，就只可以隨機分配剩返嘅顏色。帽就唔受限制。遊戲有啲嘢係需要畀錢，例如寵物。
玩家亦可以自己創立房間。如果玩家揀公開，其他人都可以自由出入玩家間房，玩家亦可以設立私人房或者喺封面撳「Local」本地選項嚟建立遊戲，畀使用同一Wi-Fi嘅人嚟比賽（通常都係一家大細或者同朋友一齊玩）。
呢隻遊戲目前有四款已推出地圖同埋一張未推出地圖，分別係太空飛船（The Skeld）、大樓（Mira HQ）、星球基地（Polus）同埋飛艇（The airship）。除此之外，仲有將會喺2021年7月推出嘅潛水艇（Submarine）。
Amour

《Amour》係香港歌手梁詠琪，第十三張音樂專輯、第六張華語專輯。
Amphol Lampoon

Amphol Lampoon（อำพล ลำพูน、1963年7月20號—）係泰國影、視、歌星。佢生於泰國羅勇府，20世紀80年代起活躍於娛樂圈。佢個樣零舍似譚詠麟。
多年嚟佢多數喺電影度演警察；2000年得咗泰國國家電影協會獎嘅最佳男演員獎。
得獎電影：Dragon's Son （“龍之子”）
以前嘅配偶係： 歌星——Marsha Wattanapanich （1988年 ~ 1997年）
Ampriani

Ampriani係法國嘅一個市鎮，位置喺上歌斯嘉。
Ampilly-les-Bordes

Ampilly-les-Bordes係法國嘅一個市鎮，位置喺黃金丘。
AMD Fusion

AMD Fusion係AMD同ATi合併後推出嘅一項新產品嘅產品代號，2006年公佈，2009年開始出，係K10微架構嘅後繼者。佢亦係Torrenza統一加速計算平台嘅一部分，配合FireStream流處理器進行協同運算。
佢結合咗現時嘅處理器同繪圖核心，喺處理器進行圖像同三維（3D）運算。AMD Fusion嘅矽晶片上有兩個獨立嘅核心，一個負責處理器，另一個負責繪圖核心，但兩個核心唔係融合埋一齊。處理器有自己獨立嘅緩衝記憶體，繪圖核心部分都係咁。兩個核心會透過CrossBar互相連接。此外，Fusion亦會集成記憶體控制器。Fusion中各個元件之間用HyperTransport連接，令各個元件連接，成為一個整體。處理器同繪圖核心可以直接訪問記憶體，但繪圖核心冇獨立嘅顯示記憶體。南橋唔會集成喺Fusion晶片中。
呢個技術亦令到筆記本電腦更慳電。例如一部配Fusion處理器同獨立顯示卡嘅筆記本電腦，當流動使用時，獨立顯示卡會被關閉，淨係用Fusion處理器內嘅顯示核心，以節省電量。當接駁咗外置電源，獨立顯示卡會被打開，提供更強大嘅顯示性能。
縱使處理器同繪圖核心二合為一，但ATi會繼續設計獨立顯示卡，因為高端用戶同物理計算仍然依賴獨立顯示卡嘅強大運算性能。
AMD K6-III

呢款CPU比之前嘅支援更多作業系統，因為係執行方面比K6-2好左好多。所有Microsoft Windows產品皆可運行(不包括Windows Vista或更新版本)。

K6-III的歷史
喺K6-III之前，AMD重推出左K5、K6、K6-2，而K6-III係K6系列嘅最終版本，AMD發布K6-III之後接著就朝K7發展。
AMD Phenom

Phenom（香港俗稱肥龍）係AMD採用K10微架構嘅處理器系列之一，有雙核（Phenom X2，代號: Kuma）同四核（Phenom X4，代號: Agena）型號，而AMD Quad FX 平台（代號: Agnena FX）嘅高端產品會以Phenom FX名義推出。大多數產品都係用Socket AM2+接口，只有部份高端FX型號會使用Socket F。Phenom同Athlon 64唔同嘅地方，在於前者產品將會擁有L3緩存記憶體，而沒有L3緩存嘅雙核K10產品（代號: Rana）會沿用Athlon X2嘅名義發售。

產品型號
預計喺2007年第3季至第4季，AMD會推出以下Phenom處理器。
AMPL

AMPL，個名嚟自於「一個數學程式語言」（英文：A Mathematical Programming Language）嘅縮寫，一隻代數笠模語言，用嚟解決同埋描述大規模數學運算入面嘅高度複雜問題。
AMK

AMK，前身叫Adam Met Karl，係香港嘅獨立樂隊（即係無同唱片公司簽約，由成員自己夾錢出碟嘅樂隊）。Adam Met Karl喺1989年組成，最後AMK喺1996年解散。成員包括關勁松、麥海珊、許惠琛、玲玲（鼓機）等，係當時香港獨立樂圈入面較為受歡迎嘅樂隊，聽講佢哋唱片嘅銷量亦都係當時香港獨立樂隊裡面最高。
AMK嘅音樂風格屬於indie pop(早期多啲guitar noise)，歌曲輕快；歌曲則以生活政治做內容，歌唱同埋歌詞亦都好有幽默感。
Arvieux

Arvieux係法國嘅一個市鎮，位置喺上阿爾卑斯。
Aruna Gurung

Aruna Gurung，香港親中派政治人，2023年香港區議會選舉後被政府委任做區議員。
Arvieu

Arvieu係法國嘅一個市鎮，位置喺阿韋龍。
Arzens

Arzens係法國嘅一個市鎮，位置喺奧德。
Arzano, Finistère

Arzano, Finistère係法國嘅一個市鎮，位置喺布禮斯大區嘅菲尼斯泰爾。
Arvert

Arvert係法國嘅一個市鎮，位置喺濱海沙藍特。
Arvigna

Arvigna係法國嘅一個市鎮，位置喺阿列日。
Bathernay

Bathernay係法國嘅一個市鎮，位置喺德龍。
Batsümber

Batsümber係蒙古國中央盟一個政區。
Battenans-Varin

Battenans-Varin係法國嘅一個市鎮，位置喺杜。
1901年

1901年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國（農曆）
光緒二十六年十一月十一~光緒二十七年十一月廿一
越南（農曆）
成泰十二年十一月十一~成泰十三年十一月廿一
朝鮮（公曆）
檀紀：4243年
大韓帝國：光武五年
日本（公曆）
皇紀：2561年
明治三十四年
佛曆：2443年10月12號~2444年閏9月6號
回曆：1318年9月10號~1319年9月20號
猶太曆：5661年4月10號~5662年4月21號
儒略日：15385 - 15749

大件事
9月7號：清朝政府被迫同埋英國、美國、日本、俄國、法國、德國、意大利、奧匈帝國等11國簽訂《辛丑條約》，八國聯軍之役完。

文化、藝術
清朝古文家林紓將哈里特·伊莉莎伯·比徹·斯托嘅《黑奴籲天錄》翻譯成文言文。
1901年嘅法國

1901年嘅法國係介紹法國喺1901年嗰陣發生過啲乜事。
1900年

1900年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
大清（黃曆）：光緒二十五年十二月初一～光緒二十六年十一月初十
越南（黃曆）：成泰十一年十二月初一～成泰十二年十一月初十
朝鮮半島
光武四年
檀紀：4233年
日本
明治三十三年
皇紀：2560年
佛曆：2442年10月1號 - 2443年10月11號
回曆：1317年8月28號 - 1318年9月9號
猶太曆：5660年5月1號 - 5661年4月9號
修正儒略日（MJD）：15020 - 15384

大件事
1月24號：楊衢雲由日本去到香港，辭興中會頭，由孫中山接掌。
5月14號到10月28號：1900年夏季奧林匹克運動會喺法國巴黎舉行。
6月17號：俄德法美日奧意英等八國聯軍攻陷天津嘅大沽炮台。
6月21號：慈禧太后以載湉嘅名義向英國、美國、日本、俄國、法國、德國、意大利、奧匈帝國等11國宣戰。
7月14號：八國聯軍攻陷天津。
8月15號：八國聯軍攻陷清朝首都北京，慈禧太后挾光緒帝出走。
1901年嘅瑞典

1901年嘅瑞典係介紹瑞典喺1901年嗰陣發生過啲乜事。
1900年嘅瑞典

1900年嘅瑞典係介紹瑞典喺1900年嗰陣發生過啲乜事。
19

19係18同20之間嘅自然數。唐字寫成十九。

唐字
唐字可以寫成十九；防簒改及睇錯寫法係拾玖。記數又寫一十九。
1900年代

1900年代係指1900年去到1909年之間嗰十年。
1900年奧林匹克運動會

1900年奧林匹克運動會係第2屆現代奧林匹克運動會，1900年5月14號到10月28號喺法國巴黎搞。

背景
1900年奧運會，係作為1900年世界博覽會嘅一部分而舉行。顧拜旦認為：咁樣做能夠令到公眾關注奧運會。
此外，為咗組織呢屆奧運會，設立咗一個管理日常運動員嘅委員會。

焦點
佢亦係第一次接受女性參加奧運。
英國女子網球手莎樂谷芭（Charlotte Cooper）贏咗網球女單比賽，成為頭一位獲得現代奧運會冠軍嘅女子選手。